Christofer Fjellner

Gustav Christofer Ingemar Fjellner (født 13. desember 1976 i Västerås) er en svensk moderat politiker. Han var medlem av Europaparlamentet fra 2004 til 2019.

Han er sønn av brigadegeneral og logistikkinspektør Tomas Fjellner, og vokste opp i Enköping. Han er bosatt i Stockholm. Fjellner studerte statsvitenskap og samfunnsøkonomi ved Uppsala universitet og Lund universitet. Han var utreder i den liberale tankesmien Timbro i 1997, informasjonsmedarbeider i Svenska Arbetsgivareföreningen 1998–2000, lederskribent for Svenska Dagbladet i 1999 og konsulent i PR-byrået sagt:gjort AB i 2001. Fjellner var medgründer i virksomhetsetterretnings-virksomheten Look Closer AB.

Fjellner ble politisk engasjert omkring folkeavstemningen om svensk EU-medlemskap i 1994. Han var leder i Moderat skolungdom 1996–1997, medlem av Enköping kommunestyre og Uppsala landsting 1998–2002, medlem av Moderaternas arbeidsutvalg 2000–2004, leder i Moderata ungdomsförbundet 2002–2004 og president i Nordisk Ungkonservativ Union 2002–2004. Som leder i MUF kritiserte han Moderaternas dreining mot det politiske sentrum.

I 2004 ble han innvalgt i Europaparlamentet med 13 505 personstemmer, i 2009 med 40 142 personstemmer, og 2014 med 39 816 personstemmer. Han stilte ikke til gjenvalg i 2019. Han var tilsluttet Det europeiske folkepartiets gruppe. Fjellner har særlig arbeidet med utenrikshandel som medlem av Europaparlamentets komité for internasjonal handel.

 Referanser 

 Eksterne lenker 




Kategori:Svenske medlemmer av Europaparlamentet
Kategori:Personer fra Enköpings kommun